3.pielikums

**Pakalpojuma LĪGUMS Nr.\_\_\_\_\_\_\_\_\_\_**

**Par saspiestā sausā gaisa (CDA) sistēmas (BOGE C20F kompresors), attālinātā CDA sistēmas monitoringa sistēmas un dzesēšanas iekārtu (SMC dzesētāji) apkopes, servisa, sistēmas paplašināšanas, uzlabošanas un instalācijas darbiem**

(identifikācijas Nr. LU CFI 2021/22)

Rīgā 20\_\_. gada \_\_\_.\_\_\_\_\_\_\_

Latvijas Universitātes Cietvielu fizikas institūts(turpmāk – Pasūtītājs), tās direktora Mārtiņa Rutka personā, kurš rīkojas saskaņā ar LU CFI nolikumu, no vienas puses, un

\_\_\_\_\_\_\_\_\_\_\_\_\_\_, (turpmāk – Izpildītājs), kuru saskaņā ar statūtiem, pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

abas kopā turpmāk sauktas – Puses, bet katra atsevišķi – Puse,

pamatojoties uz iepirkuma Publisko iepirkumu likuma 9.panta kārtībā „ saspiestā sausā gaisa (CDA) sistēmas (BOGE C20F kompresors), attālinātā CDA sistēmas monitoringa sistēmas un dzesēšanas iekārtu (SMC dzesētāji) apkopes, servisa, sistēmas paplašināšanas, uzlabošanas un instalācijas darbi”*,* identifikācijas Nr. LU CFI 2021/20 (turpmāk – Iepirkums), rezultātiem, noslēdz šādu pakalpojuma līgumu (turpmāk – Līgums):

1. **Līguma priekšmets**
	1. Pasūtītājs uzdod un Izpildītājs apņemas veikt **saspiestā sausā gaisa (CDA) sistēmas (BOGE C20F kompresors), attālinātā CDA sistēmas monitoringa sistēmas un dzesēšanas iekārtu (SMC dzesētāji) apkopes, servisa, sistēmas paplašināšanas, uzlabošanas un instalācijas darbus** (turpmāk – Pakalpojumi) ar tehnisko specifikāciju (Līguma pielikumā), kā arī atbilstoši iekārtu ražotāja, programmatūras izstrādātāja norādēm un spēkā esošo normatīvo aktu un Līguma noteikumiem.
	2. Pakalpojuma izpilde notiek saskaņā ar Pasūtītāja norādījumiem, Līguma noteikumiem, Līguma 1.pielikumu „Tehniskā specifikācija - tehniskais un finanšu piedāvājums” (turpmāk – Tehniskais piedāvājums), iekārtu ražotāja norādēm un spēkā esošo normatīvo aktu prasībām un standartiem, kas regulē konkrētā Pakalpojuma izpildi.
	3. Šajā Līgumā noteikto pienākumu veikšanas ietvaros Puses apņemas ievērot darba drošības tehniku un Latvijas Republikā spēkā esošos normatīvos.
	4. Ar kvalitatīvu Pakalpojumu Līguma ietvaros saprotams Pakalpojums, kas atbilst Līguma, tā pielikumu noteikumiem, iekārtu ražotāju un programmatūras izstrādātāju norādēm un Latvijas Republikā spēkā esošo normatīvo aktu prasībām attiecībā uz Pakalpojuma izpildes kvalitāti.
	5. Izpildītājs apņemas sniegt Pakalpojumu pēc Pasūtītāja pieprasījuma.
	6. Pakalpojuma sniegšana vieta – Ķengaraga iela 8, Rīgā, LV - 1063.
2. **Līguma summa, Pakalpojuma cena un samaksas kārtība**
	1. Līguma maksimālā summa ir **EUR** **\_\_\_\_\_\_\_\_\_** (summa vārdiem) (turpmāk – Līguma summa) bez pievienotā vērtības nodokļa (turpmāk – PVN). PVN tiek piemērots Latvijas Republikas spēkā esošo normatīvo aktu noteiktajā kārtībā un apmērā.
	2. Pasūtītājs apmaksu veic reizi mēnesī, veicot naudas pārskaitījumu uz Izpildītāja norādīto kredītiestādes konta numuru, par iepriekšējā mēnesī sniegtajiem Pakalpojumiem, ja tādi bijuši, **30 (trīsdesmit) dienu laikā,** no Izpildītāja rēķina iesniegšanas dienas, kas ir izrakstīts uz abpusēji parakstītā darbu veikšanas akta pamata. Avanss par Pakalpojumiem netiek paredzēts.
	3. Līguma summā un Tehniskajā piedāvājumā norādītajās Pakalpojuma vienas vienības cenās, t.sk., kopējā vērtējamā cenā (turpmāk – Pakalpojuma cena) ir ietvertas izmaksas, kas saistītas ar pilnīgu un kvalitatīvu Līguma izpildi, tajā skaitā (bet ne tikai), darbaspēka (t.sk. arī komandējuma izmaksas), mehānismu, instrumentu, materiālu, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, Pakalpojuma (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, kas nepieciešamas Līguma saistību izpildei.
	4. Gadījumā, ja Līguma darbības laikā Pasūtītājs nav izlietojis visu Līguma summu, Izpildītājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā.
	5. Izpildītājs nodrošina Pakalpojuma cenas nemainīgumu visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Līguma summas vai Pakalpojuma cenas paaugstināšanai, un šo procesu radītās sekas Izpildītājs ir ietvēris Pakalpojuma cenā.
	6. Pakalpojumu sniegšanai nepieciešamo rezerves daļu un materiālu izmaksas nedrīkst pārsniegt 10% no vidējās tirgus vērtības.
	7. Izpildītājs rēķinā norāda Pasūtītāja piešķirto Līguma reģistrācijas numuru, Līguma datumu, Pakalpojuma nosaukumu.
	8. Par samaksas dienu tiek uzskatīta diena, kad Pasūtītājs veicis naudas pārskaitījumu uz Izpildītāja Līgumā norādīto norēķina kontu kredītiestādē. Katra no Pusēm sedz savus izdevumus par norēķinu pakalpojumiem, kas saistīti ar naudas pārskaitījumu.
	9. Ja Pakalpojums sniegts nekvalitatīvi vai neatbilst Līguma noteikumiem, par ko Izpildītājam nosūtīta pretenzija par konstatētajām neatbilstībām (turpmāk – pretenzija), samaksas termiņš tiek pagarināts attiecīgi par tādu laika periodu, kādā tiek novērsti pretenzijā norādītie trūkumi.
3. Pakalpojuma veikšanas kārtība
	1. Izpildītāja pienākums ir šā Līguma 1.punktā minētos darbus veikt kvalitatīvi, iepriekš saskaņojot ar Pasūtītāju darbu izpildes laiku darba dienās no plkst. 9.00 līdz 17.00, vai to veikt pēc Pasūtītāja pieprasījuma atsevišķi, saskaņojot darbu brīvdienās vai darba dienās pēc plkst. 17.00.
	2. Pasūtītājam jāinformē Izpildītājs par nepieciešamību sniegt Pakalpojumus, nosūtot darbu pieteikumu uz e-pastu \_\_\_\_\_\_, vai mutiski piesakot to pa tālruni \_\_\_\_\_\_\_.
	3. Gadījumos, kad Pakalpojumu sniegšanai ir nepieciešamas rezerves daļas – pirms tādu darbu veikšanas Izpildītājs saskaņo ar Pasūtītāja pārstāvi rezerves daļu un nepieciešamo laiku (stundās) pakalpojuma sniegšanai, darba stundu izmaksas tiek aprēķinātas saskaņā ar Finanšu piedāvājumā norādīto darba stundas likmi un darbu izpildes termiņus. Sniegto Pakalpojumu un tam izmantotu rezerves daļu garantijas termiņš tiek fiksēts Pakalpojuma pieņemšanas aktā.
4. **Pušu tiesības un pienākumi**
	1. Pasūtītājs:
		1. ievēro Līguma noteikumus;
		2. savlaicīgi informē Izpildītāju par sistēmas iekārtu bojājumiem;
		3. apņemas samaksāt Izpildītājam par Pakalpojumu sniegšanas laikā izmantotajiem remontam nepieciešamajiem materiāliem un rezerves daļām un patērēto laiku saskaņā ar “Iekārtu Tehniskās apkopes darbu aktu” pēc rēķina saņemšanas no Izpildītāja, atbilstoši Līguma 2.4.punktam;
		4. ir tiesīgs uzraudzīt Pakalpojuma sniegšanu un saņemt ar Pakalpojumu sniegšanu saistītos dokumentus vai to kopijas;
		5. Pakalpojuma norises laikā nodrošina Izpildītāja autotransporta bezmaksas novietošanu Pasūtītāja teritorijā;
		6. sniedz Izpildītājam pieprasīto Pakalpojuma izpildei nepieciešamo informāciju;
		7. ir tiesīgs apturēt Pakalpojuma izpildi līdz pārkāpuma novēršanai, nepagarinot Pakalpojuma izpildes termiņu, ja konstatē, ka Izpildītājs Pakalpojuma izpildē neievēro darba drošības, darba aizsardzības, ugunsdrošības, apkārtējās vides un citu spēkā esošo normatīvo aktu, kas reglamentē konkrēto darbu veikšanu prasības;
		8. ir tiesīgs pieprasīt no Izpildītāja informāciju, kas saistīta ar Pakalpojuma nodrošināšanu
	2. Izpildītājs:
		1. sniedz Pakalpojumus kvalitatīvi un Līgumā noteiktajos termiņos;
		2. atbilstoši Līguma 3.sadaļai Pakalpojumus veikt ar Pasūtītāja pārstāvi saskaņotos laikos;
		3. Pakalpojuma izpildē ievēro Pasūtītāja norādījumus, Līguma, iekārtu ražotāja un programmatūras izstrādātāja norādījumus un spēkā esošo normatīvos aktu noteikumus, kas attiecas uz Pakalpojuma izpildes kārtību un kvalitāti;
		4. nodrošināt Pakalpojuma izpildi saskaņā ar iekārtu ražotāja un programmatūras izstrādātāja norādījumiem, spēkā esošajiem normatīvajiem aktiem, atbilstošā kvalitātē un Līgumā noteiktajā termiņā. Par visiem apstākļiem, kas ietekmē Pakalpojuma izpildi, Izpildītājs nekavējoties rakstveidā informē Pasūtītāju;
		5. līgumā norādīto darbu izpildes laikā, Izpildītājs ir atbildīgs par Pasūtītāja iekšējo kārtības noteikumu, prasību un nosacījumu apsardzē, darba drošībā un ugunsdrošībā ievērošanu;
		6. uzturēt tīrību objektā un pēc šajā Līgumā paredzēto darbu pabeigšanas par saviem līdzekļiem sakārtot darbu veikšanas vietu un atstāt to tīru un kārtībā, kā arī regulāri izvest būvniecības atkritumus, kas saistīti ar darbu izpildi;
		7. Izpildītājs garantē, ka visi izpildītie darbi, t.sk. iekārtu nomainītie mezgli vai detaļas, atbilst noteiktajām drošības, vides aizsardzības, sanitārajām, tehniskajām u.c. prasībām;
		8. pirms Pakalpojuma uzsākšanas brīdina Pasūtītāja Līguma 10.8.punktā noteikto personu (uz e-pastu vai pa tālruni) par Līgumā neparedzētiem apstākļiem, kas var ietekmēt Pakalpojuma izpildi, vienlaikus iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
		9. pēc Pasūtītāja pieprasījuma sniegt pilnu informāciju par Pakalpojuma izpildes gaitu un nepieciešamības gadījumā sniegt visu nepieciešamo informāciju, kas ir Izpildītāja rīcībā un ir saistīta ar Līguma izpildi;
		10. Pakalpojuma izpildē ievērot Pasūtītāja norādījumus un atbildēt par spēkā esošo drošības tehnikas, darba drošības, vides aizsardzības un atkritumu apsaimniekošanas un citu normatīvo aktu, kas attiecās uz Pakalpojuma izpildes kārtību un kvalitāti, ievērošanu;
		11. atbild par personu rīcību, kuras piesaistīs Līguma izpildē;
		12. atbild par Līguma izpildē piesaistīto personu darba aizsardzības prasību ievērošanu, nelaimes gadījumiem un to sekām, kas notikušas Pakalpojuma izpildes laikā, ja tam par iemeslu ir Izpildītāja (tā darbinieku) darbība vai bezdarbība;
		13. atbild par sniegtā Pakalpojuma atbilstību Latvijas Republikas normatīvajos aktos noteiktajām prasībām;
		14. par saviem līdzekļiem novērst savas darbības vai bezdarbības rezultātā nodarītos bojājumus (zaudējumu apmērs tiek noteikts, pieaicinot Pasūtītāja Līguma 10.8.punktā noteikto personu un sastādot aktu, kurā norāda zaudējumus, to apjomu);
		15. nekavējoties ziņot Pasūtītāja Līguma 10.8.punktā noteikto personai (rakstveidā uz e – pastu un pa tālruni) par jebkādiem iespējamiem zaudējumiem, kas radušies Pasūtītājam vai trešajām personām;
		16. atlīdzināt Pasūtītājam vai trešajām personām nodarītos tiešos zaudējumu pilnā apmērā (zaudējumu apmērs tiek noteikts, pieaicinot Pasūtītāja pārstāvi un sastādot aktu, kurā norāda zaudējumus un to apjomu);
		17. neizpaust jebkāda veida ar Pasūtītāju vai tā darbību saistītu informāciju, kas iegūta Pakalpojumu sniegšanas laikā;
		18. Pakalpojumu sniegšanas laikā neizmantot, neaiztikt un nepārvietot Pasūtītāja inventāru, dokumentus u.c., kas atrodas Pasūtītāja telpās;
	3. Puses nekavējoties rakstiski informē viena otru par jebkādiem šķēršļiem, kas varētu kavēt savlaicīgu Līguma izpildi.
	4. Ar Līguma parakstīšanu Izpildītājs apliecina, ka ir iepazinies ar Līguma noteikumiem un atzinis tos par saistošiem un izpildāmiem. Izpildītāja rīcībā ir pietiekošs darbinieku un materiālais resurss, kā arī citi līdzekļi, lai savlaicīgi un kvalitatīvi veiktu visus Līgumā noteiktos pienākumus.
5. **Apakšuzņēmējs**
	1. Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmēju.
	2. Izpildītājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus.
	3. Izpildītājs Līguma darbības laikā Iepirkuma piedāvājumā norādītā personāla un apakšuzņēmēja nomaiņu un papildu personāla un apakšuzņēmēja iesaisti Līguma izpildē  drīkst veikt tikai ar Pasūtītāja rakstveida piekrišanu. Izpildītājs par plānoto personāla un apakšuzņēmēja nomaiņu vai jauna personāla un apakšuzņēmēja iesaisti Līguma izpildē  paziņo Pasūtītājam rakstveidā.
	4. Ja Izpildītājs plāno nomainīt Iepirkuma piedāvājumā norādīto personālu, tas lūgumam par personāla nomaiņu pievieno dokumentus, kas pierāda jaunā personāla atbilstību Iepirkumā izvirzītajām prasībām attiecīgajam personālam. Pasūtītājs atsaka personāla nomaiņu, ja piedāvātais personāls neatbilst Iepirkuma nolikumā personālam izvirzītajām prasībām.
	5. Ja Izpildītājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumā, Izpildītājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Izpildītājs savā piedāvājumā ir balstījies uz nomaināmā apakšuzņēmēja iespējām.
	6. Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, un apakšuzņēmēju, kuram Izpildītājs plāno nodot vismaz **10 procenti** no kopējās Līguma summas, Pasūtītājs veic pārbaudi par tā atbilstību Publisko iepirkumu likuma 9.pantā noteiktajiem izslēgšanas noteikumiem attiecībā uz to dienu, kad Pasūtītājs no Izpildītāja ir saņēmis attiecīgu rakstveida iesniegumu.
	7. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā **desmit darba dienu** laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
	8. Pasūtītājs atsaka jauna apakšuzņēmēja, kuram plānots nodot vismaz **10 procentus** no kopējās Līguma summas, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, nomaiņu Publisko iepirkumu likuma 62.pantā noteiktajos gadījumos. Pasūtītājs pārbaudi par šajā punktā minēto apakšuzņēmēju atbilstību Publisko iepirkumu likuma 9.pantā noteiktajiem izslēgšanas noteikumiem veic attiecībā uz to dienu, kad Pasūtītājs no Izpildītāja ir saņēmis attiecīgu rakstveida iesniegumu.
	9. Izpildītājs koordinē apakšuzņēmēju darbību un uzņemas pilnu atbildību par Pakalpojumu, ko veikuši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi.
	10. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
	11. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
6. **Pušu mantiskā atbildība**
	1. Gadījumā, ja Pasūtītājs neievēro Līgumā noteikto Pakalpojuma samaksas termiņu atbilstoši Līguma noteikumiem, Izpildītājs ir tiesīgs prasīt Pasūtītājam līgumsodu **0,1** (viena desmitā daļa) **procenta** apmērā no termiņā nesamaksātās summas par katru kavējuma dienu, bet ne vairāk kā **10 procenti** no termiņā nesamaksātās summas. Pasūtītājs līgumsodu samaksā **10 darba dienu** laikā no Izpildītāja rēķina saņemšanas dienas.
	2. Gadījumā, ja Izpildītājs neievēro Līgumā noteikto Pakalpojuma uzsākšanas vai izpildes termiņu, Pasūtītājs ir tiesīgs aprēķināt Izpildītājam līgumsodu **0,1** (viena desmitā daļa) **procenta** no termiņā nesniegtā Pakalpojuma summas par katru kavējuma dienu, bet ne vairāk kā **10 procenti** no termiņā nesniegtā Pakalpojuma summas. Izpildītājs līgumsodu samaksā **10 darba dienu** laikā no Pasūtītāja rēķina nosūtīšanas dienas.
	3. Gadījumā, ja Izpildītājs veicis Pakalpojumu nekvalitatīvi, par ko ir nosūtīta rakstveida pretenzija vai sastādīts defektu akts, Pasūtītājs ir tiesīgs aprēķināt Izpildītājam līgumsodu **50** ***euro*** apmērā par katru konstatēto gadījumu. Līgumsodu Izpildītājs samaksā **10 darba dienu** laikā no Pasūtītāja rēķina nosūtīšanas dienas.
	4. Gadījumā, ja Izpildītājs atkārtoti veicis Pakalpojumu nekvalitatīvi, Līguma noteikumiem neatbilstoši, par ko ir nosūtīta rakstveida pretenzija, Pasūtītājs ir tiesīgs aprēķināt Izpildītājam līgumsodu **EUR** **100** apmērā par katru nākamo konstatēto gadījumu. Izpildītājs līgumsodu samaksā **10 darba dienu** laikā no Pasūtītāja rēķina nosūtīšanas dienas.
	5. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga prasīt otrai Pusei līgumsodu **EUR** **50**apmērā par katru konstatēto gadījumu. Puse līgumsodu samaksā **10 darba dienu** laikā no Pasūtītāja rēķina nosūtīšanas dienas.
	6. Gadījumā, ja Izpildītājs neievēro darba drošības noteikumus, Pasūtītājs ir tiesīgs aprēķināt Izpildītājam līgumsodu **EUR 50** apmērā par katru konstatēto gadījumu. Izpildītājs līgumsodu samaksā **10 darba dienu** laikā no Pasūtītāja rēķina nosūtīšanas dienas.
	7. Ja Izpildītājs vienpusēji izbeidz Līgumu, izņemot Līguma 8.9.punktā noteiktajos gadījumos, Pasūtītājs ir tiesīgs aprēķināt Izpildītājam līgumsodu **10 procentu** apmērā no Līguma summas. Izpildītājs līgumsodu samaksā **10 darba dienu** laikā no Pasūtītāja rēķina nosūtīšanas dienas Izpildītājam.
	8. Izbeidzot Līgumu 8.11.punktā noteiktajos gadījumos, Pasūtītājs ir tiesīgs aprēķināt Izpildītājam līgumsodu **10 procentu** apmērā no Līguma summas. Izpildītājs līgumsodu samaksā **10 darba dienu** laikā no Pasūtītāja rēķina nosūtīšanas dienas Izpildītājam.
	9. Līgumsoda samaksa neatbrīvo Puses no saistību izpildes.
	10. Gadījumā, ja Līgumā noteikto termiņu neievērošanas vai nekvalitatīvi veikta Pakalpojuma rezultātā Izpildītājs Pasūtītājam ir radījis zaudējumus, Izpildītājs tos sedz pilnā apmērā.
	11. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
	12. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
7. **Nepārvarama vara**
	1. Ar nepārvaramu varu (*force majeure*) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
	2. Pusēm ir tiesības pagarināt Līguma izpildes termiņu par laika posmu, kurā darbojas nepārvarama vara, ja Puse vismaz **trīs darba dienu** laikā no nepārvaramas varas iestāšanās brīža vai tiklīdz tas ir kļuvis iespējams paziņo otrai Pusei par nespēju pildīt savas saistības nepārvaramas varas dēļ.
	3. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 7.2. punkta noteikumus.
	4. Ja nepārvaramas varas dēļ Līguma izpilde aizkavējas ilgāk par **30 dienām**, Puses ir tiesīgas vienpusēji izbeigt Līgumu, par to rakstveidā brīdinot otru Pusi **piecas darba dienas** iepriekš.
	5. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas rezultātā.
8. **Līguma darbības termiņš, grozījumu veikšana un izbeigšana**
	1. Līgums stājas spēkā tā parakstīšanas dienā. Līgums ir spēkā **36 (trīsdesmit sešus) mēnešus** vai līdz Līgumsummai. Gadījumā, ja **36 mēnešu** laikā Līguma summa nav apgūta, Puses var izskatīt iespēju pagarināt Līguma darbības termiņu līdz **12 mēnešiem**.
	2. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
	3. Pasūtītājam ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
		1. grozījumi ir nebūtiski,
		2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos,
		3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
	4. Pasūtītājs Līguma izpildes laikā saskaņā ar Publisko iepirkumu likumu var pieļaut grozījumu veikšanu šādos gadījumos:
		1. ja objektīvu apstākļu dēļ Pakalpojuma izpildes laikā Pasūtītājs ir uzdevis veikt Izpildītājam Līgumā neparedzēta pakalpojuma izpildi;
		2. neparedzētie pakalpojumi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Tehnisko specifikāciju;
		3. Līguma izpildes laikā atklājas, ka nepieciešami tādi pakalpojuma apjomi, kuri pirms tam nebija noteikti, un tie ir nepieciešami pilnvērtīgai Pakalpojuma izpildei.
	5. Ja Līguma izpildes laikā ir veikti Līguma 8.5.punktā minētie grozījumi, Puses ir tiesīgas pagarināt Pakalpojuma vai Līguma izpildes termiņu proporcionāli veikto grozījumu apmēram.
	6. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.
	7. Pasūtītājam ir tiesības vienpusēji izbeigt Līgumu bez Izpildītāja piekrišanas, ja:
		1. Izpildītājs **trīs reizes** nav ievērojis Līgumā noteikto Pakalpojuma izpildes termiņu, par ko ir nosūtītas **trīs** pretenzijas;
		2. Izpildītājs **trīs reizes** Pakalpojumu veic neatbilstoši Līguma noteikumiem un tā pielikumiem, par ko Pasūtītājs sastādījis un nosūtījis Izpildītājam **trīs** pretenzijas;
		3. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības.
		4. Izpildītājs Pasūtītājam nodarījis zaudējumus;
		5. iestājas apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
		6. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);
		7. pasludināts Izpildītāja maksātnespējas process, pasludināts tiesiskās aizsardzības īstenošanas process, uzsākta Izpildītāja likvidācija vai apturēta tā saimnieciskā darbība;
		8. nepārvaramas varas iestāšanās gadījumā.
	8. Izpildītājam ir tiesības vienpusēji izbeigt Līgumu bez Pasūtītāja piekrišanas, ja:
		1. Pasūtītājs Līgumā noteiktajā termiņā un atbilstoši Līguma noteikumiem nav veicis noteiktos maksājumus un maksājuma kavējums pārsniedz **30 dienas**;
		2. nepārvaramas varas iestāšanās gadījumā.
	9. Ja Pasūtītājam ir zudusi nepieciešamība saņemt Pakalpojumu, Pasūtītājs ir tiesīgs vienpusēji izbeigt Līgumu, informējot Izpildītāju rakstiski vismaz **vienu** **mēnesi** iepriekš.
	10. Izbeidzot Līgumu 8.8.1. – 8.8.4.apakšpunktā noteiktajos gadījumos, Pasūtītājam ir tiesības aprēķināt Izpildītājam līgumsodu, kā arī Izpildītājs atlīdzina Pasūtītājam radušos zaudējumus.
	11. Izbeidzot Līgumu 8.8.5. – 8.8.8., 8.9.2.apakšpunktā un 8.10.punktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Līguma izbeigšanu pirms termiņa.
	12. Līgumā noteiktajos gadījumos Līgums uzskatāms par izbeigtu **septītajā dienā** pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai **otrajā dienā**, ja paziņojums parakstīts ar drošu elektronisko parakstu.
	13. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Līguma noteikumiem) ne vēlāk kā līdz Līguma izbeigšanas dienai.
9. **Datu aizsardzības** **un konfidencialitātes noteikumi**
	1. Līguma ietvaros visus personu datus Puses apstrādā tikai Līguma izpildes mērķim un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
	2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
	3. Pēc Pasūtītāja pieprasījuma Izpildītājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Līgumā noteiktos pienākumus.
	4. Pusēm ir pienākums ievērot tiesību aktu prasības personas datu aizsardzības jomā.
	5. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
	6. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
	7. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
	8. Izpildītājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Izpildītājs piesaistījis Līguma izpildē.
	9. Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Līgumu attiecībā konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību.
10. **Vispārīgie noteikumi**
	1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc Pasūtītāja piekritības un izskatāms saskaņā ar spēkā esošajiem normatīvajiem aktiem.
	2. Visa Pušu rakstveida sarakste uzskatāma par saņemtu **septītajā dienā** pēc vēstules nodošanas pastā dienas vai attiecīgajā darba dienā, ja tā nosūtīta uz Pušu norādītajām elektroniskā pasta adresēm no pirmdienas līdz ceturtdienai no plkst. 8.00 līdz plkst. 17.00 un piektdien no plkst. 8.30 līdz plkst. 15.00.
	3. Puses paziņo viena otrai par Pušu Līguma 10.8.punktā noteikto personas maiņu, juridiskā statusa, juridiskās vai korespondences adreses un bankas rekvizītu maiņu, pasludinātu maksātnespējas procesu vai tiesiskās aizsardzības (ārpustiesas tiesiskās aizsardzības) procesa īstenošanu, reorganizāciju vai likvidāciju **piecu darba dienu** laikā no dienas, no attiecīgu apstākļu iestāšanās, nosūtot ierakstītu paziņojumu, kas kļūst par Līguma neatņemamu sastāvdaļu.
	4. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
	5. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
	6. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
	7. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
	8. Puses vienojas, ka ar Līguma izpildi saistītos jautājumus (nosūta Pieprasījumu, saskaņo Pakalpojuma pavadzīmes, sagatavo Defekta aktu, pretenzijas, nodod apmaksai pavadzīmes, u.c.) risinās:
		1. no Pasūtītāja puses – par Līguma izpildes kontroli atbildīgā persona (papildus Līguma 10.8.punkta preambulā noteiktajam no Pasūtītāja puses kontrolē arī Līguma summu, Līguma izpildes termiņus un Līguma izpildes kārtību) (*vārds, amats, tālr. Nr., e–pasts*);
		2. no Piegādātāja puses – pilnvarotā persona (vārds, amats, tālr. Nr., e–pasts).
	9. Līgums ir sagatavots un parakstīts divos eksemplāros latviešu valodā uz \_\_\_\_\_\_ lappusēm, no kurām:
		1. Līguma pamatteksts uz \_\_\_\_\_\_ lappusēm;
		2. Līguma 1.pielikums “Tehniskā specifikācija – tehniskais un finanšu piedāvājums” uz \_\_ lappusēm;
	10. Abi Līguma eksemplāri ir identiski, un tiem ir vienāds juridiskais spēks. Viens Līguma eksemplārs glabājas pie Pasūtītāja un otrs pie Izpildītāja.
11. **Pušu rekvizīti**

|  |  |
| --- | --- |
| Pasūtītājs: | Izpildītājs: |
| Latvijas Universitātes Cietvielu fizikas institūts |  |
| Juridiskā adrese: Ķengaraga iela 8, Rīga, LV-1063 | Juridiskā adrese:  |
| NM reģ.Nr. LV90002124925 | PVN reģ.Nr.:  |
| Norēķinu konts:LV89UNLA0002000141725 | Norēķinu konts: |
| Banka: AS SEB Banka | Banka:  |
| Bankas kods: UNLALV2X    | Bankas kods:  |